אסנת בלקינד שפס

שמאל|ממוזער|250px|אסנת בלקינד שפס
**אסנת בלקינד שפס** (נולדה ב-10 באוקטובר 1961) היא אמנית ישראלית.

## ביוגרפיה
נולדה וגדלה בסביון.
בצה"ל שירתה בלקינד שפס בחיל האוויר, עם שחרורה נסעה לארצות הברית, שם למדה אמנות יפה באוניברסיטה מקומית בניו ג'רזי, לאחר שובה לישראל חיפשה נישה פרגמטית לביטוי אמנותי-יצירתי והצטרפה ל"הסביבה", בית הספר חדש לארכיטקטורה שהוקם על ידי הארכיטקט אליעזר פרנקל, כתשובה ללימודי הארכיטקטורה בטכניון, שהתבססו יותר על הצד הטכני של המקצוע. בבית הספר "הסביבה" לימדו מרצים מתחומי הארכיטקטורה, העיצוב והאמנות.

בשנת 1987 נישאה לילון שפס, בנו של מנהל מוזיאון תל אביב דאז מרק שפס, והזוג עבר להתגורר בז'נבה, שווייץ, עיר הולדתו של ילון.
באותה עת החלה תודעת המיחזור להתפשט באירופה, בלקינד שפס עיצבה תכשיטים מחומרים ממוחזרים, קומפוזיציות ארכיטקטוניות - על רקע זה התקבלה לאגודת האמנים בז'נבה כחברה מן המניין בקטגוריית עיצוב תכשיטים.

תכשיטיה הוצגו ונמכרו בגלריה של אגודת האמנים בז'נבה, בגלריות בלוזאן, באמסטרדם, ובחנויות אופנה של המעצבים קנזו ויממוטו בפריז.
בישראל הציגה את תכשיטיה בגלריה טאמרו בהרצליה בניהולה של רות דיין בגלריה מילר, בחנויות גלריה לעיצוב ועבדה עם מעצבת האופנה אורנה עלמי מ"מודאדא".

בראשית שנות התשעים שבה לישראל והחלה בעיצוב כרטיסי ברכה אמנותיים, הם נמכרו בחנויות עיצוב ברחבי הארץ.

ב-2008 נבחרה בין 30 המועמדים הסופיים מרחבי העולם להשתתף בתחרות Arte Lagune שהתקיימה בטרוויסו, איטליה.

בשנת 2009 הציגה בתערוכה הקבוצתית "עולמות מקבילים" בגלריה סקלמטה בוונציה במסגרת הביאנלה ה-53 בוונציה.

בשנים 2011-2009 עבדה עם מגזין העיצוב "בית ונוי" בייעוץ אמנותי בהפקת הכנסים והתערוכות המקצועיות מטעם המגזין.

בשנת 2011 זכתה במקום השני בתחרות העיצוב "לראות את האור".

בשנת 2012 הוזמנה לזאגרב לקחת חלק במיזם אמנותי בינלאומי בחזון של שלום וסובלנות, פרי יוזמתם של Jasminka B ו-peter wises בחסות משרד השלום של האו"ם.

בשנת 2013 זכתה במקום ראשון בתחרות העוסקת בקשר בין אמנות וכלכלה, שנערכה במוזיאון תל אביב.

## תמונות מתערוכות


|טפט בטכניקה משולבת של צילום + עיבוד מחשב של תל אביב. על רקע נופה של תל אביב שתלה בלקינד שפס טבע ובניינים כראות עיניה, בהתאם להשקפת עולמה, לפיה הכול אפשרי ובר שינוי.
|פרויקט משותף של בלקינד שפס והאמנית האיטלקיה מרגריטה לבו רוזנברג: השלכותיה של השואה על העם היהודי בתפוצות ובישראל. הוצג בתערוכה קבוצתית בנושא השואה ב-Palazzo Ducale, ג'נובה, איטליה.
|Technology Nature, 2006 - שילוב של מכניזם, תאורה וסאונד.
|Interaction, 2006 - שילוב של תאורה וסאונד. הוצגה בגלריה מגדלור ובגלריה חנקין לעיצוב.
|פרשנות לעבודתו של לאונרדו דה וינצ'י.
בעבודה זו יצרה את האדם כרובוט דו מיני בעל אברי זכר ונקבה. לדעתה של בלקינד שפס נושא הזהות המינית יטשטש בעתיד, נשים העוסקות במקצועות שהוגדרו בעבר גבריים וגברים המתעסקים במטלות ומקצועות שבעבר הוגדרו נשיים.
|Pinball Your Life, 2008 - העבודה היא חלק מסדרת עבודות בתערוכת טרנסמימד. אסמבלאג' חומרים מהתעשייה תוך שינוי הקונטקסט בצורה פרדוקסלית. יצירה אינטראקטיבית בשילוב תאורה וסאונד. הוצגה בגלריית מגדלור, בגלריה חנקין לעיצוב בחולון ובגלריה סקלמטה בוונציה במסגרת הביאנלה ה-53 לאמנות מודרנית, במוזיאון הילדים בחולון בפתיחת אגף "בגובה העיניים".
|מתוך סדרת עבודות העוסקות בשינויים במאזן המגדרי במאות ה-20 וה-21, כתשובה לעבודותיו הסקסיסטיות של אמן הפופארט משנות ה-70 אלן ג'ונס בשילוב מכניזם, תאורה וסאונד.
|"כיפת ברזל" - פרשנות אמנותית לקונדומי דורקס בתחרות בנושא אמנות מסחרית שהוצגה במוזיאון תל אביב - זכתה במקום הראשון.
|טרנס מימד,2007 יצירה אינטראקטיבית בשילוב מכניזם ותאורה - הוצגה בגלריה מגדלור, בגלריה חנקין לעיצוב בחולון, בגלריה היי טאצ' בהרצליה פיתוח, במוזיאון הילדים בחולון - אגף בגובה העיניים.
|
קובץ:עיר מקלט.png|עיר מקלט-2014, צילום לתערוכה קבוצתית Food Processor
קובץ:תלת מימד.jpg|צילום בעדשת תלת מימד-2014


## אודות אמנותה

בלקינד שפס סבורה שבעידן של התפתחות טכנולוגית מואצת, המלווה בשטף מידע ורמות ריגוש גבוהות, בלקינד שפס יוצרת אמנות חווייתית, הפורטת על מרב החושים, מתוך כוונה לרגש ולהפתיע. אמנות קינטית, אינטראקטיבית, בשילוב תאורה, מכניזם וסאונד, ששואפת לספק חוויה כוללת.

באמנותה היא משתמשת בחומרים מתחומי האדריכלות והתעשייה: זכוכית אקרילית שמבטאת צבעים ושיקופים; התקני אינסטלציה – תוך שינוי פרדוקסלי של הקונטקסט החומר בעבודות.

שילוב מראות, נירוסטה וחומרים בעלי דרגות שקיפות שונות, משנות ממדים בתוך היצירה עצמה ומשקפות ביצירה מבט של 360 מעלות בחלל, כאשר הצופה והחלל הופכים להיות חלק אינטגרלי ביצירות.

הקומפוזיציה ביצירה עצמה משתנה בהתאם לחלל בו היא מוצגת ולצופים העומדים מולה.

היא נוהגת ליצור אינטראקציות בין חומרים בעלי תכונות מנוגדות: רכים-קשיחים, דינמיים-צינורות, תוך יצירת קומפוזיציה דינמית והרמונית.

דפנה נאור, אוצרת גלריה היי טאצ':

## תערוכות נבחרות

* 2014 - "על הא ועל דאדא" - תערוכה קבוצתית בנמל תל אביב בחסות מוזיאון ינקו דאדא, לרגל מאה שנה לתנועת הדאדא הבינלאומית.
* 2014 - גלריה "פחות מאלף" תערוכה קבוצתית בפתיחת הגלריה בחזון של אמנות לעם במחירים של פחות מאלף שקל כחלק מהמהפכה החברתית כלכלית.
* 2013 - "בשנה הבאה בירושלים" - מיצג מולטימדיה משותף עם האמנית האיטלקייה מרגריטה לבו רוזנברג (Margherita Levo Rosenberg) בתערוכה קבוצתית בג'נובה איטליה בנושא השואה והשלכותיה. תיק האמן נמצא ביד ושם, ירושלים.
* 2013 - מקום ראשון בתחרות הקשר בין אמנות וכלכלה; בחסות חברת רקיט בנקייזר (RECKITT BENCKISER) שנערכה במוזיאון תל אביב. בלקינד שפס בחרה לעצב אינטרפטציה אישית על קונדומי דורקס, לקידום המודעות למאבק במחלת האיידס.
* 2012 - WAG, זגרב, קרואטיה - הוזמנה כנציגת ישראל למיזם אמנותי בינלאומי בחסות משרד השלום של האו"ם.
* 2012 - "דיוקן אישי" בטורינו, איטליה - תערוכה קבוצתית במסגרת אגודת האמנים האיטלקית Femmin Art Review.
* 2012 - מוזיאון הילדים חולון - שבע מעבודותיה של בלקינד שפס נבחרו לתערוכה קבוצתית בתערוכה "תזזים" בפתיחת אגף "בגובה העיניים" והוצגו בו במשך שנה.
* 2011 - זכייה במקום השני בתחרות העיצוב "לראות את האור" - מתגים לשימוש ביתי, בהשקת המותג האיטלקי VIMAR בישראל.
* 2011 - " ונילה סקס" - תערוכה קבוצתית בבית העיצוב RUGINE מונטיפיורי, ת"א.
* 2011 - "נשים באמנות" - תערוכה קבוצתית במוזיאון MOA, פלורידה, ארצות הברית.
* 2010 - עבודותיה מוצגות בגלריה היי טאצ', הרצליה פיתוח, אוצרת: דפנה נאור.
* 2011-2008 - תורמת מעבודותיה למכירה לוועד למלחמה באיידס - תערוכות בבנק הפועלים.
* 2009 - "עולמות מקבילים" (Parallel worlds) תערוכה קבוצתית במסגרת הביאנלה ה-53 לאמנות מודרנית בגלריה סקלמטה (Scalamata), וונציה, נבחרה להציג 3 מעבודותיה.
* 2008 - ARTE LAGUNE - נבחרה בין 30 המועמדים הסופיים מרחבי העולם להשתתף בתחרות The 3rd international art prize שהתקיימה בטרוויסו, איטליה.
* 2008 - LA GAZETTE DES ARTS - תערוכה קבוצתית בפריז לרגל שישים שנה למדינת ישראל, בעקבות הוצאת הספר של אמנות ישראלית מטעם בית ההוצאה לאור של מגזין האמנות והתרבות הצרפתי.
* 2008 - "טרנס מימד" (TRANS DIMENSION) - תערוכת יחיד בגלריה לעיצוב "חנקין" בחולון. שיתוף פעולה עם האגודה לטרשת נפוצה, 50 אחוז ממכירת עבודותיה בתערוכה יועדו לתרומה לטרשת נפוצה.
* 2008 - "יהיה אולימפי" - גלריית גבו (GABO) ת"א - תערוכה קבוצתית בנושא הקשר בין ספורט ואמנות.
* 2008 - "ירוק" - גלריה הוראס ריכטר ביפו - תערוכה קבוצתית.
* 2007 - "פסל רהיט פסל" - גלריה כלבו שלום - תערוכת עיצוב קבוצתית.
* 2007 - עבודותיה מוצגות ונמכרות ב"בית הבאוהאוס" ת"א.
* 2006 - תערוכת ה"דור הבא" - תערוכה קבוצתית נסיונית לעיצוב בחלל הפתוח, שדרות בן-גוריון, ת"א.
* 2006 - "אינטראקציה" (INTERACTION) - תערוכת יחיד בגלריה המגדלור ביפו.

## לעיון נוסף
* pingling cheung, כתבת פרופיל במגזין לעיצוב ואדריכלות Artec, הונג קונג, winter issue-november 2010, עמ' 9 ,10.
* עומר טל (כתבת), שי לי עוזיאל (צלם), "נגעה בשוליים", כתבת פרופיל במגזין "את", גיליון מס 632, פברואר 2008.
* Arte Prize 2008, Arte Laguna.
* כתבת פרופיל במגזין "כאן" לאמנות עכשווית, 2008.
* Le Livre Des Artistes Israeliens, 2008.
* מגזין "נישה" לעיצוב וארכיטקטורה, 2008.
* "בלקינד-שפס, אסנת"; בתוך הספר: **אמנים יוצרים: תל אביב יפו בת 100**. מוקי הפקות, תל אביב: תשס"ט 2009, עמ' 29-28.
* התארחה בתוכנית הבוקר "החיים היפים", בהנחיית משה דץ וסיגל שחמון, ערוץ 2, 31 בינואר 2008.

## קישורים חיצוניים

* מיה אור (כתבת), עודד סמדר (צלם), "בין רטרו לאוונגרד", בכתב העת בית ונוי מס' 122, ינואר-פברואר 2012, עמ' 94-86
* 
* 
* מירב רהט, "בלי כאב ראש", באתר סלונה, 14 בינואר 2013

## הערות שוליים

קטגוריה:אמניות ישראליות
קטגוריה:מעצבות ישראליות
קטגוריה:מעצבים ישראלים
קטגוריה:ישראליות שנולדו ב-1961
קטגוריה:ישראלים שנולדו ב-1961